Budapest V. kerülete

Budapest V. kerülete (a kerületi önkormányzat által megállapított összefoglaló néven: Belváros-Lipótváros) a főváros szíve, sok tekintetben Budapest, illetve Magyarország közigazgatási, hivatali, kereskedelmi és turisztikai központja.

Fekvése 

A pesti oldal központi  kerülete. Északról a XIII. kerület, keletről a VI. kerület, a VII. kerület és a VIII. kerület, délről Budapest IX. kerülete, végül nyugatról a Duna folyó, illetve azáltal a XI. kerület, az I. kerület és a II. kerület határolja.

Városrészek 

Az V. kerület 1950 óta Budapest két városrészét foglalja magába: a Deák Ferenc utcától északra a Lipótváros, attól délre pedig a Belváros, Pest történelmi városmagja található.

Az V. kerület 1950 előtt a Lipótvárosból és az Újlipótvárosból állt, a Belváros pedig a külön IV. kerületet alkotta. Hozzá tartozott még 1938-ig (a XIII. kerület megalakulásáig) a Vizafogó, az egykori Kikötődűlő (a Váci út és a Duna közötti terület egészen Újpest határáig, amit ma Angyalföld részének tekintenek) és a Népsziget is.

Földrajz

Története 

A Belváros, illetve a régi Pest alapja a 11. század elején keletkezett, kereskedőtelepülés volt. Középkori fejlődésének csúcspontját Mátyás király uralkodása alatt, a 15. században érte el. A várost ekkor még városfal vette körül, amelyen három kapun (a Váci, a Kecskeméti és a Hatvani kapun) keresztül lehetett bejutni. A török uralom alatt (1541–1686) a város majdnem teljes egészében elpusztult, de Buda visszafoglalása után Pest is rohamos fejlődésnek indult. Ekkor létesültek különböző települések a városfalon kívül (Teréz-, József-, Ferenc-, Lipótváros), és ennek következménye lett a városfal lebontása, illetve a Belváros elnevezés használata. 1838-ban hatalmas árvíz pusztított Pesten, jelentős károkat okozva.

Budapest 1873-ban született meg Pest, Buda és Óbuda egyesítésével. Ezután épült a Belvároshoz közvetlenül kapcsolódó Szabadság és Erzsébet híd, ekkor alakult ki a Dunakorzó is.

Az egyesített várost eredetileg tíz kerületre osztották, melyek közül a Belváros a IV., a Duna és a Váci út között a Belváros határától egészen Újpest határáig nyúló Lipótváros pedig az V. sorszámot kapta. Az V. kerület északi határa 1930-tól a Dráva utca lett, az ezen túli rész az új XIII. kerülethez került. 1950-ben a Szent István körúttól északra fekvő Újlipótvárost is a XIII. kerülethez csatolták, az addig a IV. kerületet képező Belvárost viszont az V. kerülethez, így alakultak ki mai határai. Ugyanakkor a felszabaduló IV. sorszámot megkapta az északon újonnan létrehozott kerület.

Politika és közigazgatás

Polgármesterei

Önkormányzati választási eredmények

2010 

 A megválasztott képviselők megoszlása jelölő szervezetek szerint az alábbi:

2019

Népesség

Népcsoportok 

2001-ben a város lakossága 28 948 fő volt, 26 728 fő (94,36%) magyar, 555 fő (1,96%) német, 361 fő (1,27%) roma

, 155 fő (0,55%) román, nemzetiségűnek vallotta magát.

2011-ben a város lakossága 25 210 fő volt, 18 201 fő (85,48%) magyar, 584 fő (2,74%) német, 238 fő (1,12%) roma

, 151 fő (0,71%) orosz, 150 fő (0,70%) román nemzetiségűnek vallotta magát.

A 2022-es népszámlálás adatai alapján az V. kerületben éltek a második legnagyobb arányban (23,53 százalék) külföldi származású betelepülők.

Gazdaság 

V. kerületi székhellyel rendelkező legnagyobb 20 vállalat nettó árbevétel alapján.

Közlekedés

Metróállomások a kerületben

Fontosabb épületek 
 Országház
 Magyar Tudományos Akadémia
 Gresham-palota
 Pesti Vigadó
 Szent István-bazilika
 Magyar Nemzeti Bank
 Gerbeaud-ház
 Agrárminisztérium
 Belügyminisztérium
 Tőzsdepalota
 Néprajzi Múzeum
 Postatakarékpénztár
 Amerikai Nagykövetség
 Deák téri evangélikus templom
 Igazságügyi és Rendészeti Minisztérium
 Büntetés-végrehajtás Országos Parancsnoksága
 Párizsi udvar
 Fővárosi Törvényszék
 Belvárosi plébániatemplom (Budapest)
 Belvárosi Szent Anna-plébániatemplom
 BGF Kereskedelmi, Vendéglátóipari és Idegenforgalmi Kar
 Istenszülő elhunyta Nagyboldogasszony-székesegyház
 Unitárius templom és székház (Budapest)
 Unger-ház

Egyéb nevezetességek 
 Batthyány-örökmécses
 Széchenyi lánchíd
 Margit híd
 Erzsébet híd
 Váci utca
 Vigadó tér
 Dunakorzó
 Vörösmarty tér

Kerületi média 
 City Kábel TV
 Belváros-Lipótváros (korábban: Belváros) – az önkormányzat lapja

Fontosabb közterületek, közutak

Belváros-Lipótváros testvérvárosai 
Budapest V. kerületének tíz élő testvérvárosi kapcsolata van:
   Topolya, Szerbia
   Berlin IV. kerülete (Charlottenburg-Wilmersdorf), Németország
  Jereván, Örményország
  Gyergyószentmiklós, Románia
   Krakkó I. kerülete, Lengyelország
   Mondragone, Olaszország
   Prága II. kerülete, Csehország
   Rahó, Ukrajna
   Rozsnyó, Szlovákia
   Torockó, Románia

Kapcsolódó szócikkek
 Emléktáblák Budapest V. kerületében

Jegyzetek

Források 
 Budapest Teljes Utcanévlexikona (Sprinter Kiadó, 2003)

További információk 
 Az V. kerület irányítószámai
 Aranytíz Művelődési Központ honlapja
 Az V. kerület műemlékei